
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1556 

12 Ιουνίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός των επιτρεπομένων κατ’ έτος ημερών 
μετακινήσεων του προσωπικού που υπηρετεί ή και 


διατίθεται στην Υπηρεσία Αποκατάστασης Σει¬ 
σμοπλήκτων (Υ.Α.Σ.) της Γ,Γ.Δ.Ε. του Υπουργείου 
Υ.ΜΕ.ΔΙ. για την αποκατάσταση ζημιών που προ- 

καλούνται από σεισμούς. 1 

Καθιέρωση εξαιρέσεων από την δνθήμερη εργασία 
και 24ωρη - 12ωρη λειτουργία του Ξενώνα Φιλο¬ 
ξενίας κακοποιημένων γυναικών . 2 


ΑΠΟΦΑΣΕΙ Σ 

Αριθμ. 2/43367/0022 (1) 


Καθορισμός των επιτρεπομένων κατ' έτος ημερών με¬ 
τακινήσεων του προσωπικού που υπηρετεί ή και 
διατίθεται στην Υπηρεσία Αποκατάστασης Σει¬ 
σμοπλήκτων (Υ.Α.Σ.) της Γ.Γ.Δ.Ε. του Υπουργείου 
Υ.ΜΕ.ΔΙ. για την αποκατάσταση ζημιών που προκα- 
λούνται από σεισμούς. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Την παρ. 3 του άρθρου 30 του Ν. 4258/2014 (Φ.Ε.Κ. 
94/Α/14.4.2014). 

2. Την Κοινή Απόφαση Δ17/α/02/279/Φ.2.2.1 /31.12.2013 
(Φ.Ε.Κ. 10/Β/8.1.2014). 

3. Τις διατάξεις του άρθρου 129 του Ν.4199/2013 (Φ.Ε.Κ. 
216/Α/11.10.2013). 

4. Τις διατάξεις του άρθρου 49 του Ν. 2778/1999 (Φ.Ε.Κ. 
295/Α/1999). 

5. Τις διατάξεις του Ν. 2685/1999 «Κάλυψη δαπανών 
μετακινούμενων υπαλλήλων εντός και εκτός Επικρά¬ 
τειας και άλλες διατάξεις» (Φ.Ε.Κ. 35/Α/18.2.1999) όπως 
τροποποιήθηκε με το άρθρο 9 του Ν. 3833/2010 (Φ.Ε.Κ. 
40/Α/15.3.2010) και ισχύει. 

6. Τις διατάξεις του άρθρου 10 του Ν. 2576/1998 (Φ.Ε.Κ. 
25/Α709.02.1998) «Βελτίωση των διαδικασιών για την 
ανάθεση της κατασκευής των δημοσίων έργων και άλ¬ 
λες διατάξεις» σύμφωνα με τις οποίες εφαρμόζονται 
αναλόγως οι διατάξεις για την αποκατάσταση των 
ζημιών σε κτίρια από σεισμούς και στις περιπτώσεις 


ζημιών σε κτίρια από πλημμύρες, πυρκαγιές και κατο¬ 
λισθήσεις. 

7. Τ ις διατάξεις του άρθρου δεύτερου του Ν. 1190/1981 
(Φ.Ε.Κ. 203/Α730.07.1981) όπως τροποποιήθηκε, συμπλη¬ 
ρώθηκε και ισχύει σήμερα. 

8. Την αριθμ. Υ48/9.7.2012 απόφαση «Καθορισμός αρ¬ 
μοδιοτήτων του Αναπληρωτή Υπουργού Οικονομικών 
Χρήστου Σταϊκούρα» (ΦΕΚ Β' 2105). 

9. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Οργανα που 
κυρώθηκε με το άρθρο πρώτο του Π.Δ. 63/2005 (Φ.Ε.Κ. 
98/ Α7 22.04.2005). 

10. Την κοινή απόφαση Δ16α/04/773/29.11.1990 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.ΔΕ «Περί εξαιρέσεως διοικητικών πράξεων από 
τον κανόνα των τριών υπογραφών», και 

• επειδή η Υ.Α.Σ. ασχολήθηκε με το έργο της αποκα¬ 
τάστασης των ζημιών από σεισμούς, πλημμύρες, πυρ¬ 
καγιές και κατολισθήσεις αρμοδιότητας των ΤΑΣ, ΤΑΠ 
και ΥΑΣΒΕ σε όλη την επικράτεια, από 1.11.2013 μέχρι την 
έκδοση των διαπιστωτικών πράξεων των Αποκεντρω¬ 
μένων Διοικήσεων με τις οποίες γίνεται η επανέναρξη 
της λειτουργίας τους. 

• επειδή μετά τους σεισμούς της 7ης Αυγούστου 2013 
στις Π.Ε. Φθιώτιδας και Φωκίδας, το σεισμό της 12ης 
Οκτωβρίου 2013 στην Περιφέρεια Κρήτης και τους σει¬ 
σμούς της 26ης Ιανουάριου 2014 και 3ης Φεβρουάριου 
του 2014 στην Π.Ε. Κεφαλληνίας και Ιθάκης, καθώς και 
τις πλημμύρες Νοεμβρίου και Δεκεμβρίου 2013 στην Π.Ε. 
Ρόδου, του Δεκεμβρίου 2013 στην Π.Ε. Αργολίδας και 
στην Π.Ε. Χανίων, προκλήθηκαν εκτεταμένες ζημιές σε 
κτίρια των περιοχών αυτών. 

• επειδή μετά τα προαναφερόμενα συμβάντα υπήρξε 
μεγάλη κινητοποίηση με την αποστολή στις πληγείσες 
περιοχές, των υπαλλήλων της ΥΑΣ και των υπαλλήλων 
που διατέθηκαν στην ΥΑΣ από τη Γ.Γ.Δ.Ε του ΥΠ.Υ.ΜΕ. 
ΔΙ, για μεγάλο χρονικό διάστημα, προκειμένου να επι¬ 
ταχυνθεί η διαδικασία της καταγραφής των ζημιών. 

• επειδή απαιτείται η συνεχής μετάβαση έμπειρων 
υπαλλήλων της Υ.Α.Σ., για την προώθηση του έργου 
της αποκατάστασης. 

11. Το γεγονός ότι από τις διατάξεις της παρούσας 
απόφασης προκαλείται δαπάνη ύψους επτακοσίων 
σαράντα πέντε χιλιάδων Ευρώ (745.000 €) σε βάρος 
του Προγράμματος Δημοσίων Επενδύσεων η οποία θα 
καλυφθεί από τις πιστώσεις των ενάριθμων έργων της 
ΣΑΕ 069 του ΠΔΕ του 2014, αποφασίζουμε: 

Καθορίζουμε τον αναγκαίο αριθμό των επιτρεπόμε¬ 
νων κατ' έτος ημερών εκτός έδρας μετακινήσεων του 
προσωπικού που υπηρετεί ή και διατίθεται στη Υπηρε¬ 
σία Αποκατάστασης Σεισμοπλήκτων (Υ.Α.Σ.) της Γενικής 
Γραμματείας ΔημοσίωνΈργων του Υπουργείου Υποδο¬ 
μών, Μεταφορών και Δικτύων για την αποκατάσταση 
τω.ν ζημιών που προκαλούνται από τους σεισμούς, κατά 
παρέκκλιση από τις διατάξεις του Ν. 2685/1999 (Φ.Ε.Κ. 
35/ Α/18.2.1999), όπως ισχύει, ως εξής: 

1. για τους τεχνικούς υπαλλήλους της ΥΑΣ, τον ετή¬ 
σιο συμψηφισμό των κατά μήνα ημερών με ανώτατο 
όριο τις δεκαπέντε (15) ημέρες ανά μήνα, και εντός του 
προβλεπόμενου ετήσιου ορίου των εξήντα (60) ημερών, 
για το έτος 2013. 

2. για όλους τους υπαλλήλους της Υ.Α.Σ., τον ετήσιο 
συμψηφισμό των κατά μήνα ημερών με ανώτατο όριο 
τις τριάντα (30) ημέρες ανά μήνα, και μέχρι εκατόν 
ογδόντα (180) ημέρες για το έτος 2014. 

3. για όλους τους υπαλλήλους που διατέθηκαν στην 
Υ.Α.Σ., τον ετήσιο συμψηφισμό των κατά μήνα ημερών 
με ανώτατο όριο τις τριάντα (30) ημέρες ανά μήνα, και 
μέχρι εκατόν είκοσι (120) ημέρες για το έτος 2014. Οι 
επιπλέον ημέρες μετακίνησης αφορούν στο έργο της 
αποκατάστασης των ζημιών από σεισμούς και εγκρίνο- 
νται από τον Προϊστάμενο της Υ. Α.Σ.. 

Οι διατάξεις της παρούσας απόφασης ισχύουν από 
την 1η Νοεμβρίου του 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΠΟΔΟΜΩΝ, ΜΕΤΑΦΟΡΩΝ 

ΟΙΚΟΝΟΜΙΚΩΝ ΚΑΙ ΔΙΚΤΥΩΝ 

ΧΡΗΣΤΟΣ ΣΤΑΪΚΟΥΡΑΣ ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθμ. 8852/84582 (2) 

Καθιέρωση εξαιρέσεων από την 5νθήμερη εργασία και 
24ωρη - 12ωρη λειτουργία του Ξενώνα Φιλοξενίας 
κακοποιημένων γυναικών. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ- ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 36 του Ν. 3584/2007 «Κύ¬ 


ρωση του Κώδικα Κατάστασης Δημοτικών και Κοινοτι¬ 
κών Υπαλλήλων». 

2. Τις διατάξεις του άρθρου 280, παρ. I του Ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» (ΦΕΚ 
87/Α72010). 

3. Τις διατάξεις του Π.Δ. 138/2010 «Οργανισμός της 
Αποκεντρωμένης Διοίκησης Θεσσαλίας - Στερεός Ελ¬ 
λάδας» (ΦΕΚ 231/ΑΈ010). 

4. Τις υπ' αριθμ. 168/17-3-2014 και 305/15-4-2014 απο¬ 
φάσεις του Δημοτικού Συμβουλίου του Δήμου Λαρι- 
σαίων σχετικά με την «Καθιέρωση εξαιρέσεων από την 
δνθήμερη εργασία και 24ωρη - 12ωρη λειτουργία του 
Ξενώνα Φιλοξενίας κακοποιημένων γυναικών του Δήμου 
Λαρισαίων», αποφασίζουμε: 

Καθιερώνουμε την εξαίρεση από την εφαρμογή της 
πενθήμερης εργασίας και τη λειτουργία σε 24ωρη βάση 
(με βάρδιες 07:00-15:00 και 14:00-22:00) από Δευτέρα 
έως Παρασκευή και από Τρίτη έως Σάββατο, του Ξε¬ 
νώνα Φιλοξενίας κακοποιημένων γυναικών του Δήμου 
Λαρισαίων. 

Κατά τη 24ωρη λειτουργία θα απασχοληθούν κατά 
κλάδο και οι πέντε (5) υπάλληλοι ήτοι: 

• Δύο (2) υπάλληλοι ΠΕ Κοινωνικών Λειτουργών 

• Ένας (1) υπάλληλος ΠΕ ψυχολόγων 

• Ένας (1) υπάλληλος ΔΕ Διοικητικών Καθηκόντων 

• Ένας (1) υπάλληλος ΥΕ Γενικών Καθηκόντων 

Κατά τις Κυριακές και αργίες ο Ξενώνας θα λειτουργεί 

07:00 έως 22:00 και το προσωπικό θα απασχολείται εκ 
περιτροπής με τις υπηρεσιακές ανάγκες και το πρό¬ 
γραμμα της Διεύθυνσης Κοινωνικών Δράσεων. 

Από τις διατάξεις της απόφασης αυτής προκαλείται 
δαπάνη ύψους 30.000,00 € περίπου σε βάρος του προ¬ 
ϋπολογισμού του Δήμου Λαρισαίων για το οικονομικό 
έτος 2014 που θα βαρύνει τον ΚΑ: 15.7341.310 02. 

Για τα επόμενα έτη προκαλείται ετήσια δαπάνη ύψους 
40.000,00€, η οποία θα προβλεφθεί στους αντίστοιχους 
προϋπολογισμούς του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 2 Ιουνίου 2014 

Η Γενική Γραμματέας 
Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

